Gulyás László (zeneszerző)
Gulyás László (Debrecen, 1928. november 3. – New York, 1995) magyar zeneszerző, a Magyar Állami Népi Együttes zenekarának alapító vezetője.

Életpályája 
Tanulmányait 1948 és '52 között a Zeneakadémián végezte (zeneszerzés: Veress Sándor és Farkas Ferenc, karnagyképző: Ferencsik János és Kórodi András). 1950-től 1970-ig a Magyar Állami Népi Együttes általa alapított zenekarának művészeti vezetője volt. 1971-től a Magyar Televízió zenei osztályának főmunkatársa. Állandó zsűritagja volt a Repülj páva! népzenei vetélkedőknek.

1960-ban írta Trombitaversenyét (vonósok, zongora és ütők kíséretével), amelyet André Jolivet (1905-1974) francia zeneszerző Concertino (trombitára, vonósokra és zongorára)(1948) című darabja ihletett. Ezt a művét 1960. február 28-án Varasdy Frigyes trombitaszólójával, Simon Albert vezényletével a MÁV Szimfonikus Zenekar mutatta be. Antal Imre játszotta a zongoraszólamot.

Művei  
 Műveinek jelentős részét a Magyar Állami Népi Együttes zenekara számára írta, gyakran kórus kísérettel.
 Kantátákat, balettzenéket, gyermekoperát is komponált.

Népdalfeldolgozások 
 1951 – Széki muzsika (kiszenekarra)
 1951 Üveges tánc
 1951 Este a fonóban 
 1953 A füleki vár alatt
 1958 Békési esték

Szimfonikus és énekkari művek 
 1949 Scherzo
 1952 Rapszódia
 1960 – Trombitaverseny
 1964 – Nem én kiáltok (vegyeskarra és zenekarra, József Attila verseire; bemutató: Debrecen, 1965)
 1969 – Engesztelő ének (vegyeskarra)

Jelentősebb tánckari kísérőzenéi 

 1951 Fonó, Üveges
 1952 Háromugrós
 1953 Első szerelem
 1959 Farsang Bekölcén, 
 1968 Rabének, Katonanóta,

Színpadi művek 
 1949 – Ludas Matyi (egyfelvonásos táncjáték)
 1955 – Kisbojtár (balett; bemutató: Budapest, 1955, Párizs, 1957)
 1962 – Pókháló (balett; bemutató: Budapest, 1962, Bayreuth, 1963)
 1965 – Szeplőcske (gyermekopera Fésűs Éva szövegére)

Filmjei 

 Ecseri lakodalmas (1952, karmester)
 Háromugrós tánc (1953, rövidfilm, hangszerelő)
 Este a fonóban (1953, rövidfilm, zeneszerző)
 Rákóczi induló (1955, rövidfilm, zenei vezető)
 Széki muzsika (1955, rövidfilm, zeneszerző)
 Legénytáncok (1955, rövidfilm, zeneszerző)
 Az eltüsszentett birodalom (1956, zeneszerző)
 Délibáb minden mennyiségben (1962, zeneszerző)
 A bölcsőtől a koporsóig (1967, rövidfilm, zeneszerző)
 Minden egér szereti a sajtot (1981, tv-film, zeneszerző)
 Kinizsi (1983, tv-film, zeneszerző)

Könyve 
 A Magyar Állami Népi Együttes (Létai Dezsővel, Maácz Lászlóval, Rábai Miklóssal és Várady Gyulával.) Budapest, 1974. Corvina K.

Díjai, elismerései 
 1958 – Erkel Ferenc-díj
 1959 – Munka Érdemérem, arany fokozat

Jegyzetek

Források 
 Ki kicsoda a magyar zeneéletben? Szerk. Székely András. 2. bőv. kiad. Budapest, 1988. 156. l. 
 Zenei lexikon (1965) 2. kötet, 93. old.
 hagyományokhaza.hu

Kapcsolódó szócikkek 
 Magyar zeneszerzők listája

1928-ban született személyek
1995-ben elhunyt személyek
Magyar zeneszerzők
Erkel Ferenc-díjasok
Magyar rádiósok, televíziósok
Magyar filmzeneszerzők
Debreceniek